
CASIMIR    GIRALT 


B  O  I , 

EL    MERAVELLÓS 


DRAMA  EN  UN  ACTE,  EN  VERS,  INSPI- 
RAT EN   UN   CONTE  D'OSCAR  WILDE 


ANTONI   LÓPEZ,  LLIBRETER 

Rambla  del  Mig,  20 

BARCELONA 


PERSONATGES 


BOI. 

RAMON  BERENGUER  III,  comte  de  Barceloaa. 

BERENGUELA,  la  seva  filla. 

COMTESA  DE  PALLARS. 

MARGUERIDA. 

VESCOMTE  DE  CARDONA. 

SINIBALD. 

COMTE  DE  PALLARS. 

GUILLEM  DE  MONTPELLIER. 

PATGES,  I."   2."  3."  i  4."'. 


Dames  i  cavallers,  soldats,  servents, 
nens  i  nenes,  gent  del  poble,   etc. 


L'acció  a  Barcelona,  a  començaments  del  segle  xi. 


SENYORES 


Aquesta  obreta  s'estrenà  al  cTeatro 
No  vedades»,  la  nit  del  29  de  novem- 
bre de  19 1 7,  corrent  la  interpreta- 
ció a  càrrec  respectivament  de: 


SENYORS 


Assumpció  Casals. 
Franciscà  Lliteras. 
Antònia  Baró. 
Esperança    Ortiz, 
Franciscà  Domènech. 
Maria  Fortuny. 
Mercè  Ribas. 


Enric  Borrís, 
Ramon  Tor. 
Alexandre  Nolla. 
Josep   Claramunt. 
Vicens  Daroqüi. 
RiMON    Banyeres. 


Direcció:    ENRIC    BORRÀS 


Una  gran  sala  en  el  palau  de  Berenguer  III 
Compte  de  Barcelona.  Al  fons,  una  balus- 
trada  de  marbre  que  té  al  bell  mig  una  es- 
cala que  emmena  als  jardins.  A  primer  ter- 
me, a  l'esquerra  i  d'esquena  al  públic,  un 
mirall  de  peu.  Perspectiva  de  brancatge  i 
flors.  Les  sis  de  la  tarda. 

Al  fons  de  l'escena,  apoiats  en  la  barana  de 
marbre:  Berenguela,  Ramon  Berenguer, 
Comtesa  de  Pallars,  Vescomte  de  Cardona, 
nens  i  nenes  de  famílies  principals,  dames  i 
cavallers.  A  dreta  i  esquerra:  Sinibald,  Gui- 
llem de  Montpellier,  patges,  servents  i  sol- 
dats. 

Tots  els  presents  contemplen  amb  interès 
l'arriscat  exercici  que  uns  acròbates  figuren 
executar  en  l'explanada  del  jardí.  Arriba  la 
musica  d'unes  gralles  i  un  tabal. 

La  princeseta  Berenguela  sembla  particular- 
ment admirada  de  la  festa.  Sovint  obra  els 
llavis  amb  exclamacions  de  sorpresa  i  de 
joia.  Els  presents  choregen  els  alegrois  de 
la  gentil  princeseta.  Una  remor  de  multitud 
puja  a  intervals,  del  jardí,  donant  idea  de  la 
satisfacció  amb  que  el  poble  alli  congregat 
assisteix  a  l'espectacle. 

ACTE  ÚNIC 


BERBNGÜBLA 


imunt,  amunt,  s'aixequen  els  braus  homes. 


COMTE    DE   FALtASS 


'Oques  de  roure  són  o  atlants  macissos. 
iegurs  i  forts  com  milenàries  roques, 
ue  ni  la  mar  ni  el  vent  poden  abatre. 


Arriba  mée  forta  ía  remor  de 

la  multitud. 


13 


CASIMIR  GIRALT 


BERENGUELA 

Picant  de  mans 


Aire  bailet!  I  amb  quin  dalit  s'enfila! 
Lleuger  com  un  estel  que'l  vent  afua, 
ben  tost  copsarà  el  cim  de  la  columna. 


Se  sent  com  la  multitud  aclama 
amb  visques  als  acròbates.  Tomé 
a  oir-se  la  musica  de  les  gralles 


VESCOMTE    DE     CARDONA 


Com  els  atletes  que  han  lluitat,  Senyora, 

com  els  joglars  de  la  Provença  bella 

que  en  honor  vostre  han  esgranat  llurs  troves, 

els  intrèpits  minyons  també  desitgen 

rendir  acatament  a  vostres  gràcies. 


Somriu  Berenguela  i  a  una  in- 
dicació del  seu  pare  apareixen 
del  fons  els  acròbates.  Avenceu 
i  saluden  amb  humilitat. 


14 


BOI.  EL  MERAVELLÓS 


RAMON    BBRENGUER 


Sou  tan  Ueals  i  bons  com  coratjosos 
i  és  amb  orgull  que  en  la  persona  vostra 
reto  homenatge  a  Valls,  la  ciutat  bruna, 
i  us  remercío  per  aquesta  festa 
que  amb  el  vostre  braó  acabeu  de  dar-nos. 
Salut!  o  gent  del  llamp,  forts  com  el  bronze, 
c    nascuts  a  l'ombra  de  Tarraco  augusta, 
la  de  les  roques  vives  i  ciclòpies. 


BBRBNGUBLÀ 

Berenguela  també  vos  remercia. 

Si  petita  com  sóc,  al  costat  vostre 

devinc  com  una  fulla  d'una  rosa 

que  el  ventijol  d'abril  breça  i  s'emporta, 

el  meu  cor  per  això  no  deix  d'amar-vos 

i  de  sentir  per  tots  gran  meravella. 


Desapareixen    e  1  s    acròbates 
per  on  han  vingut. 


15 


CASIMIR  OIRALT 


SmiBÀLD 


Avençant  vers  la  princeseta  i  saludant-la 
cerimoniosament. 


Oh,  princesa  gentil,  jo  bé  voldria, 

portar  el  meu  present  a  vostra  festa, 

mes  estic  contristat,  car  és  tan  minsa 

l'ofrena  humil  que  jo  podria  dur-hi! 

Les  gales  de  ma  terra,  Pisa  hermosa, 

en  vos,  senyora,  la  natura  ha  foses 

de  tal  faisó,  que  ofensa  a  vos  seria 

fer-vos  present  de  joies  tan  poc  dignes. 

La  sang  dels  nostres  mars,  la  coral  roja, 

que  pareix  amb  dolor  l'entranya  viva, 

en  el  misteri  ignot  de  les  fondàries, 

no  més  d'enveja  esdevindria  pàl•lida, 

en  veure  el  foc  que  abrusa  els  vostres  llavis. 

Ni  la  blancor  del  vostre  cos  mirífic, 

d'aquest  cos  més  gentil  que  una  Tanagra 

en  puresa  jamai  igualaria 

tot  l'alabastre  de  les  nostres  serres! 

El  blau  del  nostre  cel,  com  el  d'Atenes, 

té  en  vostres  ulls  blavor  de  meravella. 

com  meravella  n'és  el  cabell  vostre 

més  bell  que  l'or  del  nostre  Sol,  senyora. 

Sou  poderosa,  sou  gentil,  sou  bella; 

teniu  tresors,  tot  riu  devora  vostre... 

mes  jo,  mireu,  no  tinc  altra  riquesa 

que  aquestes  mans,  l'espasa  i  mon  coratge. 

No  tinc  joiells  esplèndits  que  otrenar-vos, 

sóc  un  soldat  i  ma  paraula  rústega 

no'n  sap  de  cisellar  una  balada. 

No  tinc  flors  per  a  dur-vos,  oh  senyora, 

i  el  jardí  vostre  n'és  tan  ple  que  encanta. 

La  meva  ofrena  serà  humil  i  pobra, 

serà  indigna  de  vos,  pel  que  voldria. 

Es  la  flor  de  ma  vida  aventurera, 

és  un  relat  de  militars  històries. 

Preneu-la,   doncs,   com  un  vibrar  d'espases 

que  entreté  els  vostres  ocis  de  princesa. 


BERENGUELA 

Oïm  al  cavaller,   que  sempre  em  fou  més  grata  ' 
una  guerrera  història  que  la  més  rica  joia. 

RAMON    BERENGUER 


Oiu-la  tots!  Les  gestes  glorioses 

son  l'aliment  dels  forts,  són  les  que  donen 

el  tremp  al  pit  i  al  braç  que  mou  el  gla  vi. 


Dames  i  cavallers  envolten  de 
més  aprop  a  Sinibald,  interessats 
per  la  seva  història. 


Tots  els  vaixells  de  nostra  terra  un  dia 
se  feren  a  la  mar.  Feia  goig  veure'ls! 
Inflava  el  vent  les  veles  poderoses, 
inflava  els  pits  la  fe  en  la  santa  empresa 
de  batre  al  sarraí,  corsari  innoble, 
que  en  aigües  de  Mallorca  les  naus  nostres 
saquejava  el  mal  lladre  molt  temps  feia. 
Els  catalans  vaixells  també  hi  venien, 
i  al  mig  la  Capitana  ensuperbida 

obedient  al  gest  del  vostre  pare 
que,  adreçat  com  un  déu,  dalt  de  la  proa 
i  encès  d'ardor  vetllava  per  la  pàtria. 
En  veure'ns  tan  aprop,  les  naus  moresques, 
fugiiren  mar  endins  esperitades, 
com  si  la  por,  covards!  inflés  llurs  veles 
La  lluna  en  l'horitzó,  roja  com  era, 
dava  un  brill  de  tragèdia  al  mar  en  fúria... 
La  topada  va  ésser  sagnant  i  horrible, 
la  lluita  cos  a  cos,  a  l'abordatge; 
braç  i  destral  com  d'una  sola  peça; 
el  corsari  retut  amb  dents  i  ungles 
es  batia  udolant  com  una  fera. 
De  sobte  lluny  de  mos  companys  me  trobo, 
els  ulls  dels  sarraïns  entorn  brillaven, 
eren  ells  molts  i  llurs  destrals  pesantes, 
jo  les  sentí  brandar  sobre  ma  testa 
i  hauria  rodolat  en  terra  a  trossos 
si  l'acer  d'un  gegant  d'un  déu  o  un  monstre 
^en  un  instant  caigut  no  hagués  cent  voltes 
encomanant  la  pò  i  la  mort  als  altres. 
Cor-près  al  cavaller  la  destra  allargo, 
el  cavaller  somrient  la  destra  apropa, 

encaixem  i  la  mà  encar  tremolosa 

amb  sang  del  cavaller  resta  amarada. 

I  em  diu  el  cavaller  amb  un  somriure: 

«Bé  val  la  sang  d'un  brau  la  sang  d'un  Comte!» 

Al  cel  moria  la  darrera  estrella 

quan  ja  les  naus  de  Pisa  i  Catalunya, 

podien  altre  cop  cantar  victòria, 

i  aquest  míser  soldat  per  mentre  visca 

gravava  en  el  seu  pit  el  nom  il•lustre 

de  Berenguer  tercer  de  Barcelona, 

l'intrépit  cavallè  a  qui  dec  la  vida 

com  igualment  li  deveu  vos,  Princesa! 


Saluda  reverencialment  a  Be- 
renguela. 


BERENGüELA 

Cor-presa  sóc  de  vostra  història  egregia, 
jamai  el  temps  assolirà  esborrar-la 
del  tros  més  estimat  de  la  meva  ànima. 

RAMON    BERENGUER 

Somrient 

La  glòria  pel  que  veig  és  ta  companya. 
Si  de  soldat  a  heroi  passares  en  la  guerra, 
en  jornades  de  pau  a  lo  que't  mostres, 
te  n'has  passat,  galant,  d'heroi  a  poeta. 
El  teu  relat  és  digne  d'una  trova. 


SINIBALD 

Besant-li  la  mà 


Grades,  senyor. 


RAMON    BERENGUER 


Que  déu  ta  vida  guardi 


COMTESA    DB   PALLARS 


De  tal  relat  ne  sóc  emocionada 


21 


CASIMIR  GIRALT 


GUILLEM    DE    MONTPELLIER 


Es  brau  el  cavallè  i  de  parla  destra. 


VESCOMTE    DE    CARDONA 


Avença  i   saluda  reverencial- 
ment  a  la  Princeseta. 


Us  portem  un  present  de  la  cacera. 

Caçant  per  dins  les  selves  més  espesses 

de  les  serres  esquerpes  amb  el  Comte, 

vegérem  una  estranya  criatura. 

No  poguérem  saber  si  era  home  o  fera; 

lleuger  com  una  daina  s'escorria 

per  a  escapar  dels  dards  dels  arquers  nostres. 

Per  fi  el  trobàrem  al  bell  cim  d'un  arbre 

i  era  un  home,  senyora,  d'una  mena 

com  mai  al  món  n'havíem  vist  cap  altre! 

Vivia  en  una  cova  de  les  selves 

en  una  eterna  solitud,  sens  altres 

companys  que'l  llop  i  que 'Is  ocells  cantaires. 

D'aqueixa  tan  estranya  criatura 

amb  el  Comte  hem  volgut  fer-vos  ofrena; 
si  doneu  vostre  permís  i  voleu  qu'entri 
tal  meravella  esguardareu,  senyora. 

Somriu,  aprovant,  la  Princc- 
seta.  S'aixeca  del  fons  una  remor 
de  sorpresa  i  amb  dugués  gam- 
bades es  planta  Boi  al  bell  mig 
de  l'escena.  Boi  és  realment  una 
estranya,  una  singular  criatura- 
Petit,  grotescament  ridícol,  amb 
la  testa  enorme,  els  braços  en 
arc  i  les  cames  com  doblegades 
al  pes  del  còs.  Vesteix  a  la  faisó 
dels  pastors  de  la  nostra  terra  ii 
espitregat,  amb  les  mànigues  de 
la  camisa  arremangades  i  les 
cames  de  les  calces,  curtes  i  des- 
iguals, sembla  talment  la  gro- 
tesca caricatura  d'un  home,  exe- 
cutada per  un  pintor  boig. 

Impossible  precisar  la  seva 
edat.  La  seva  figura  i  el  seu  ros- 
tre no  ofereixen  termes  de  com- 
parança. Nosaltres,  emperò,  hem 
pogut  inquirir  que  Boi  és  poc 
més  que  un  adolescent... 

L'aparició  sobtada  del  nostre 
personatge  és  rebuda  amb  grans 
riallades.  Riu  esbojarradament  la 

Princeseta;  riuen  per  sota  el  nas 
els  cavallers  d'una  major  grave- 
tat i  respecte,  i  lo  que  és  pitjor 
encara,  riuen  fins  els  soldats  més 
malcarats  i  ferotges. 

Boi  resta  un  moment  astorat  a 
la  vista  de  tanta  gent  per  ell 
desconeguda,  l'esbuUada  cabe- 
llera a  l'aire,  els  ulls  com  taron- 
ges i  la  boca,  d'orella  a  orella,  en 
una  extranya  ganyota. 

Emperò  Boi  reacciona  a  l'ins- 
tant i  riu  més  fort  que' Is  altres. 
La  seva  gran  rialla  sona  com  un 
tro  assolint  un  sobtat  silenci.  Ales- 
hores Boi  sembla  saludar  als  pre- 
sents amb  uns  crits  guturals,  amb 
un  bracejar  grotesc  i  uns  salts  me- 
ravellosos que  fan  perdre  elcome- 
diment  fins  als  més  entenimentats. 

L'alegria  de  tots  s'ha  encoma- 
nat al  propi  Boi  qui  no  sap  expli- 
car-se la  clamorosa  rebuda  de 
què  és  objecte. 


VESCOMTE    DE    CARDONA 

Després  de  reclamar  silenci 


Aquí  el  teniu  el  cavaller,  senyora! 
Quin  paladí  que  us  hem  triat,  Princesa! 

BERENGUELA 

Amb  un  esforç  per  a  mostrar-se  seriosa 

Doncs  jo  l'accepto  de  bon  grat.  Que  resti 
la  seva  espasa  a  mon  servei  per  sempre. 

COMTE    DE   PALLARS 

No'n  trobarien  pas  cap  més,  princesa, 
que  fos  com  ell  tan  ple  de  meravelles; 
a  cops  de  cap  esberla  roques  vives. 


Com  un  isard  jo  tresco  per  les  serres. 

Fent  voltejar  la  fona  faig  que  arribi 

brunzint  la  pedra  fins  al  niu  de  l'àliga 

que  hi  ha  al  damunt  de  les  més  altes  roques. 

Quin  goig  per  mi  muntar  pel  tronc  dels  arbres 

i  a  l'agafar  el  niu,  quina  sorpresa! 

Sé  les  fonts  de  les  valls,  les  més  ocultes, 

les  que  ningú  coneix.  Jo  sols  sé  on  niuen 

els  ocells  més  cantaires.  Sé  on  floreixen 

les  plantes  més  gentils,  les  remeieres 

i  les  que  baden  flors  metzinadores. 

Els  meus  braços  són  forts  i  amb  ells  podria 

alçar-vos  com  si  fóssiu  una  ovella 

i,  oidà!  amunt!  a  sobre  mes  espatlles, 

sens  deturar  el  pas  amb  vos  podria 

els  rius  atravessar,  pujar  les  serres 

i  dur-vos  fins  als  cingles  més  feréstecs! 

COMTE    DE  PALLARS 

Per  lo  que's  veu,  senyora,  és  tot  un  home. 

VESCOMTE    DB   CARDOWA 

S'explica  el  cavaller  amb  sensatesa. 

f  COMTE  DE    PALLARS 

Oh  no's  pot  pas  negar  que  son  llinatge 
és  per  demés  esplendorós  i  noble! 

BERENGUELA 

Rient  per  sota  el  nas 


Apropa't,  doncs,  i  diga'm  que  faries 
amic  valent,  per  plaure  a  ta  senyora? 


BOI 

Astorat,  no  sabent  que  dir 


El  que  faria  per  a  vos,  Princesa? 
No  ho  sé,  oh  no,  qui  ho  sap  lo  que  faria! 
El  que'm  manéssiu,  fa!  el  que'm  manéssiu 
fos  el  que  fos,  oidà!  mal  que  fos  perdre'm! 


COMTE    DE   PALLARS 


Com  paladí  esforçat  ell  vos  contesta. 

BERENGUELA 

Seguint  la  broma,  fa  amb  el  cap  un  signe  negatiu 

De  Sinibald  me  plau  qu'escoltis  la  paraula 

i  de  respondre  aprenguis  del  comte  de  Cardona. 

SINIBALD 

Avençant  amb  gravetat  vers  la  Princeseta 

Batre'm  contra  un,  senyora,  és  pobra  cosa; 
amb  déu  i  amb  cent,  senyora,  jo'm  batria 
segur  de  vèncer,  si  durant  la  lluita 
no'm  manqués  un  moment  vostra  mirada. 


Saluda  reverencialment  a  Be- 
renguela  i  es  retira  per  a  fer  pas 
al  Vescomte. 


VESCOMTE   DE   CARDONA 

Vos  me  veurieu  rodolar,  princesa, 
cingles  avall  i  als  vostres  peus  abatre, 
i  ans  de  morir  veurieu  com  la  terra 
amb  goig  suprem,  senyora,  jo  besava. 


S'ha  inclinat  als  peus  de  la 
Princeseta  i  apropant  als  seus 
llavis  un  grapat  de  terra  l'ha 
besada  amorosament. 

Plantant-se  al  mig  de  l'escena,  davant  de  la 
Princeseta,  decidit 


Com  Boi  que'm  dic  qu'encara  més  faria, 

que'l  que  han  dit  per  a  vènce'm  aquests  homes: 

si  l'un  matés  i  l'altre  dés  la  vida, 

que  hi  guanyaríeu  amb  això,  senyora? 

La  vida  jo  per  vos  tota  voldria, 

per  a  lliurar-vos  de  tot  mal,  per  dur-vos, 

les  fruites  i  les  flors,  la  mel  de  les  abelles, 

tot  lo  més  grat  per  vos,  tota  la  terra 

per  a  petjar  sobre  ella  com  a  reina, 

per  a  triomfar  sobre  ella  com  a  dona. 

I  quan  la  mort  se  us  endugués,  senyora, 

jo  als  vostres  peus  com  ca  fidel  ajeure'm 

i  morir  traspassat  pel  dolor  vostre! 


BERENGLELA 

M'has  parlat  Boi,  com  mai  ningú  fins  ara, 
el  que  m'has  dit  m'ha  fet  restar  cor-presa, 

pren,  Boi,  aquesta  flor  com  a  penyora 
de  l'amistat  que  Berenguela  et  guarda. 


Li  llença  una  rosa  que  Boi  re- 
cull en  l'aire,  radiant. 


Un  visca  a  Boi,  braus  cavallers  i  dames! 


DAMES         CAVALLERS 


Que  visqui  Boi  l'heroi  de  nostres  selves! 


BERENGUELA 


A  Ramon  Berenguer,  donant-li  el  braç 

Humana  criatura  com  aquesta 
jamai  havia  vist,  senyor  i  pare. 


La  Princeseta  i  Ramon  Beren- 
guer, seguits  de  dames  i  cavallers 
se'n  entren  al  palau. 


30 


•e 


BOI,  EL  MERAVELLÓS 


BOI 

Seguint  a  Berenguela  i  saludant-la  amb  grans  reverències 
fins  a  perdre-la  de  vista 

Al  cor  jo  tancaria  aquesta  flor,  Princesa, 
la  tancaria  al  cor  per  a  que  fos  més  meva! 


Avença  corrent  vers  els  cava- 
llers i  soldats  que  desfilen  per 
l'escala  del  fons.  Amb  grans  crits: 


Una  flor  m'ha  donat  la  missenyora! 
Oidà  la  flor  que  guardaré  per  sempre! 


Botant  d'una  a  l'altre  banda  de 
l'escena. 


Una  flor  m'ha  donat  la  missenyora! 
Oidà  la  flor  que  hermosa  n'és  com  ella! 


Apropant-se  a  la  balustrada, 
gesticulant  d'una  manera  grotes- 
ca i  sempre  amb  grans  crits. 

Una  flor  m'ha  donat  la  missenyora! 
Oidà  la  flor  que  besaria  amb  l'ànima! 


Arriba  de  baix  la  remor  de  la 
multitud. 


UNS     CRITS 


Que  visqui  Boi,  l'heroi  de  nostres  selves! 


NENS  I  NSNES 


Que  visqui  Boi!  El  nostre  Boi  que  visqui! 


Els  servents  i  els  patges  més 
ganasses  es  carreguen  a  Boi  sobre 
les  espatlles  i  amb  grans  crits  i 
rialles  desapareixen  tots  plegats 
pel  fons. 


Ta  des  de  dins 
Oidà  la  flor  que  guardaré  per  sempre! 

Cau  la  tarda.  El  paisatge  ha 
anat  prenent  una  extranya  grisor. 

Apareix,  per  l'escala  del  fons, 
la  vella  Marguerida.Es  una  infeliç 
velleta  folla  que  corre  de  poble 
en  poble  pidolant  almoina. 


MARGUSRIDA 

Me'l  van  roba,  infeliç,  tantost  va  néixer, 

m'el  van  arrebaçar  de  les  entranyes; 

les  urpes  en  els  ulls  us  clavaria 

on  sou,  oh  mala  gent,  que  me'l  vau  pendre? 

De  llirs  i  roses  el  meu  fill  fet  era, 

hermós,  el  meu  fillet,  el  bon  Jesús  semblava; 

vingueren,  ells,  la  mala  gent,  apendre'l, 

dimonis  de  l'infern  maleits  siguin! 


Riu  d'estranya  manera  i  pros- 
segueix amb  gran  misteri. 


El  trobí  al  fer-se  nit,  una  estrelleta  nova, 
en  l'horitzó  radiant  s*hi  descobria. 
Era  ella  el  meu  fillet,  el  fill  de  l'ànima 


CASIMIR  QIRALT 


qüe  des  del  cel  a  sa  mareta  cerca... 

Oh,  no  ho  digüeü,  oh,  no,  que  si  ho  sabessin 

mai  més  la  nit  després  del  jorn  vindria! 


Reapareix  Boi  voltat  pels  pat- 
ges i  nens  i  nenes,  que  salten  i 
riuen  amb  una  gran  cridòria. 


BOI 

Menaçador 

Que  prou  us  dic;  us  dic  que  prou,  diables! 
N'esguerro  un  si  no'm  deixeu  depressa! 


Agafa  a  un  patge  pel  braç  i 
l'alça  menaçador,  mentre  amb 
una  empenta  n'ha  tombat  un  altre 
per  terra.  Confusió  entre  la  mai- 
nada. 


MARGUERIDA 

Corrent  adelerada  de  l'un  a  l' altre 
On  es  el  meu  íillet?  Ets  tu?  Ets  l'altre? 

ros  com  el  sol  que  les  espigues  daura? 
O  és  el  meu  fill  aquell  que  tot  tremola 
com  un  ocell  poruc  qui  bat  les  ales? 


El  vostre  fill  és  Boi,  allà,  mireu-se'l, 
no'l  coneixeu  i  és  vostre  fill,  barjaula? 


MARGUERIDA 


"^Él  meu  fill  és  aquell,  lleig  com  un  monstre? 


BL    MATEIX   PATGE 


i  Segur  que  és  vostre  fill!  Que  sou  toçuda! 


MARGUERIDA 

Sobtadament  esperançada 


El  meu  fill?..,  el  meu  fill?...   M'enganyarieui 

UK    ALTRE    PATGE 


Que  no  ho  veieu  ben  clar  que  sou  sa  mare?... 

Boi,  com  uU-pres  per  la  flor 
que  li  ha  donat  Berenguela,  ha 
restat  indiferent  a  l'anterior  con- 
versa. Marguerida,  estranyament 
transfigurada,  avença  vers  Boi, 
tremolosa,  amb  els  ulls  brillants» 
les  mans  com  en  éxtassi,  posseïda 
d'una  infinita  tendresa. 


MARGUERIDA 


Es  formós,  si  que  ho  és,  mon  fill  de  l'ànima. 


Que  visqui  Boi! 


TOTS    BLS    ÀLTRBS 

Amb  i^ans  rialles 
El  nostre  Boi  que  visquil 

Sortint  bruscament  de  la  seva  abstracció,  astorat  com  « 
temeB  anessin  a  arrebaçar-li  la  flor.  Menaçador 

Deixeu-me  ja  o  a  cops,  mal  llamp,  vos  baldo! 


Patges,    nens  i    nenes    fugen 
per  tots  indrets  esporuguits. 


MARGUERIDA 

Estàtica 

Es  formós!  Si  que  ho  és  mon  fill  de  l'ànima! 
L'he  cercat  amb  dalit  tota  la  vida; 
estimo  a  ell  com  sols  a  Déu  estimo, 
jamai  la  mala  gent  podrà  robar-me'l! 

Sobtadament  esverada 

I  Més,  oh,  calleu,  silenci,  si  ho  sabessin, 
si  ho  sabessin  vindrien  els  mals  lladres! 

BOI 


Després  de  foragitar  a  la  mainada  ha  tornat  a 
besar  la  flor  amb  adoració 


«Pren,  Boi,  aquesta  flor  com  a  penyora 
de  l'amistat  que  Berenguela  et  guarda!» 


MARGUERIDA 

Gelosa 

Quan  al  meu  fill  tot  just  ara  retrobo, 
una  dona  a  robar-me'l  gosaria? 

A  Boi. 

Oh,  dolç  fiUet,  aquesta  rosa  llença 
que'ls  mals  esprits  han  fet  estada  en  ella! 


BOI 


Qui  és?  qui  és?  Què  diu  aquesta  dona? 

MARGUERIDA 


Ets  tu  el  íillet  qui  desolada  cerco! 


Que'l  vostre  fill  sóc  jo?  Quin  pensada! 
La  mare  va  deixar-me  allà  a  la  serra 
i  de  recança,  a  fe,  no  ha  donat  mostres. 
Pla  bé  que  la  conec.  Ella  amb  el  pare 
del  bosc  emmenen  a  ciutat  la  llenya. 

MARGUERIDA 

Amb  un  crit 

Calla  mon  fill.  Oh,  dolç  fillet,  no  cridis, 
que  si  ho  sentissin  ells,  que  si  ho  sabessin, 
dels  braços  meus  els  lladres  te  pendrien. 
Abraça'm,  fill! 

9QI 

Aquesta  dona  és  folla! 

MARGUERIDA 

Esguardant  el  cel,  sobtadament  corpresa 

Oh,  silenci,  calleu,  Testrella  nova 

al  mig  del  cel  un  altre  cop  brilleja, 

és  el  meu  fill  que  des  de  dalt  me  crida, 

són  els  seus  ulls  que  al  esguardar-me  em  besen. 


Avança  pel  fons,  els  braços  a 
l'aire  com  una  il•luminada. 


Novament  fascinat  per  la  flor,  torna  a  besar-la 
murmurant  baixet 


«Pren,  Boi,  aquesta  flor  com  a  penyora 
de  l'amistat  que  Berenguela  et  guarda!» 
Dolça  princesa,  vull  tornar  a  veure't! 


Emmena  els  seus  passos  vers 
allà  on  poc  abans  ha  vist  des- 
aparèixer a  la  princeseta. 

UARGUERIDA 

Avençant  pel  fons 


Ja  vinc  fill  meu  que'l  teu  amor  m'espera! 


BOI 


Ja,  ja  vinc,  pel  teu  amor,  senyora! 


Es  detura    i  esguarda  ai   seu 
entorn  temerós.  Un  instant. 


Dolça  princesa,  vull  tornar  a  veure't. 


Avença  uns  passos  fins  a  colo- 
car-se  al  mig  de  l'escena  i  es 
detura  sorprès  a  la  vista  de  la 
seva  imatge  projectada  en  el 
mirall  que  figura  en  primer  terme. 


•i» 

Oidà  l'amic,  sóc  Boi,  no  m'esperaves? 


Riu  amb  una  gran  rialla  que 
mor  tot  seguit  en  els  seus  llavi» 

a  l'observar  que  l'imatge  del  mi- 
rall, que  ell  creu  la  d'un  ?ltre 
home,  respon  exactament  amb 
una  altre  rialla. 


Que  n'ets  trempat  és  veu  quan  me  saludes, 
igual  que  jo,  company,  amb  alegries! 


Torna  a  riure,  gesticulant  a  la 
seva  manera,  i  torna  a  restar  sor- 
près. Avença  uns  passos  i  ç.tt 
detura  esverat  al  veure  que  T al- 
tre respon  amb  exactitud  a  tot  el 
que  fa  ell.  Retrocedeix.  S'atura. 
Es  rasca  el  cap.  Una  suor  freda 
comença  a  amarar  el  seu  front. 
Murmura  temerós: 


Estrany  a  fe  que  tot  quan  faig  ell  faci. 
Camina  i  s'atura  com  si  seguís  mos  passos? 

Ha  devingut  seriós.  Una  estra- 
nya inquietud  comença  a  apode- 
rar-se d'ell.  Prova  d'aixecar  un 
braç  i  es  detura  cada  vegada  més 
esporuguit  a  l'observar  t^tV  altre 
respon  a  tots  els  seus  moviments. 

Com  fent  el  cor  fort  torna  a 
avençar  fins  al  mirall,  allarga  una 
mà  fins  a  tocar-lo  i  la  retira  amb 
un  crit. 


Diria's  que  una  mà  per  art  del  diable 
com  el  glaç  freda  ha  colpejat  ma  destra? 


Amb  un  esforç  suprem  per  a 
mantenir-se  serè. 


Oidà,  company,  a  lo  que't  dic  responguis 
o  de  naixensa  ets  mut  o  potser  ets  ximple! 


Boi  resta  com  clavat  a  terra. 
L' altre  ha  gesticulat  com  ell  i 
com  ell  ha  posat  una  cara  ferre- 
nya.  Una  lívida  pal•lidesa  inva- 
deix  el  seu  rostre.  Les  cames  li 
tremolen  convulses.  Murmura 
amb  veu  fosca: 


Ets,  doncs,  potser,  a  V inrevés  de  l'ombra 
o  ets  com  l'eco  qui  torna  la  veu  pròpia? 

Com  tement  endevinar: 
Es  que  sóc  jo  mateix?...  Sóc  jo  aquest  monstre?... 


S'aparta  horroritzat  del  mirall 
i  resta  arrupit  en  un  reco  de 
l'escena,  tremolant,  desolat. 


Si,  si,  sóc  jo!  Si  jo  mateix  m'esguardol 
espellifat  i  brut  i  miserable! 
Sóc  jo,  sóc  jo,  com  una  fera  estranya 
que's  mostra  ja  amansida.  Per  a  distreure 
als  cortesans  m'han  dut  a  aquesta  casal 


Revolcant-se  per  terra,  deses- 
perat, foll. 


I  tu,  Princesa,  tu  també  te'n  reies! 

Oh  maleit  de  mi!  De  ma  misèria 

n'heu  fet  befa  i  escarni.  I  jo  podria 

fer-vos  rodar  a  terra  amb  els  meus  braços 

molt  més  forçuts  que'ls  vostres.  Perquè  amb  sanya 

m'heu  fet  deixar  ma  solitud  amada? 


U 

Mocegant  la  flor  i  rebotent-la 
per  terra. 


O  flor  gentil  que  m'has  donat,  Princesa 
fuig  lluny  de  mi  mil  voltes  maleïda, 
com  maleit  jo  sóc,  com  maleïda  és  l'hora 
en  que  la  llum  del  sol  vaig  venï  a  veure! 


Una  curiositat  horrible  l'em- 
peny de  nou  a  veure's  en  el 
mirall.  Les  cames  semblen  ne- 
gar-se a  sostenir-lo  i  el  seu  pit 
esclata  en  un  gran  plor. 


SÓC  jo,  sóc  jo,  sóc  jo  mateix  el  monstre! 

Maleiria  el  ventre  de  la  mare! 

Quina  nit  degué  sé,  quin  hòrrid  monstre 

li  degué  enmetzinar  la  seva  entranya?... 

Com  no  s'avergonyí  de  dur-me  al  dia 

i  no'm  deixà  assecar  dintre  la  fosca.^ 

Obre't,  terra,  als  meus  peus,  ombra  embolcalla'm, 

buideu-me  els  ulls,  oh  corbs  de  Déu  fatídics, 
escorpins  i  serpents,  beveu  que  els  vasos 
de  mes  venes  són  plens  de  sang  ben  pútrida. 
A  la  mort  m'encoman  i  a  les  tenebres. 


Els  plors  de  l'infeliç  sovintegen 
asfixiants.  El  seu  rostre  devé 
amoratat  en  una  congestió  horri- 
ble, la  seva  testa  branda  a  dreta 
i  esquerra  com  un  pèndol,  els 
seus  ull,  injectats  de  sang,  sem- 
blen volguer  fugir  de  les  conques, 
les  cames  se  li  dobleguen  al  pes 
del  còs  que  tremola  convuls  i 
cau  a  terra  mort. 

Un  instant.  Apareix  la  prince- 
seta  amb  el  seu  seguici  de  dames 
i  cavallers. 


BERENGUELA 


Boi  és  aquí,  senyors,  quina  troballa! 


Riuen  tots 

VESCOMTE  DE   CARDONA 

Posant  la  mà  sobre  el  pit  de  l'infeliç 

Oh!  no  rieu  que  Boi  és  mort,  senyora. 
Son  cor  és  trocejat.  Déu  el  perdoni! 

La  rialla  ha  mort  en  tots  els 
llavis. 


BERENGUELA 

Disposànt-se  a  avençar  amb  el  seu  seguici.  Sobtadament 
seriosa. 

Una  altra  volta  al  dar-me  una  joguina 

no  hi  amagueu  un  cor  mortal  a  dintre, 

que  l'ombra  de  la  mort  ja  prou  que  ens  sotja. 

Oculteu-hi  tresors  dels  que  perduren 

amb  llum  d'eternitat  i  pols  de  glòria, 

que  eterns  i  gloriosos  són  l'infància 

i  les  amors  del  cor  de  Berenguela! 

Uns  criats  es  disposen  a  e 
dur-se'n  el  cadavre  de  Boi 


TELÓ 

